gl gl gl gl gl gl gl gl en gl en en gl gl gl gl gl gl gl gl gl gl gl gl gl gl gl gl gl gl eo gl gl gl gl gl gl gl gl gl es en gl gl gl gl gl gl gl gl gl gl gl gl gl gl en gl en es et es de en es en en gl gl ca gl pt gl en en gl gl gl
O fin do confinamento non reduce a aposta das galegas nos produtos da terra – Asociación de Empresarios de Culleredo
por AEC|Publicado Xuño 26, 2020-Updated Xuño 26, 2020
A crise da COVID-19 levou moitas familias galegas a apostar nos produtos locais e no comercio de proximidade, unha tendencia que non perde forza co fin do confinamento.
O confinamento serviu a moitas familias galegas para reflexionar sobre os seus hábitos de compra.
A conclusión de moitas delas foi  que a aposta no produto da terra era a mellor alternativa. Dese modo levaban á casa alimentos de calidade ao tempo que prestaban apoio ás produtoras galegas e aos comercios tradicionais.
Co progresivo levantamento das medidas de restrición e a reapertura das grandes superficies, esa tendencia apenas mudou, mais as produtoras están aínda lonxe de volver aos niveis previos á crise derivada da COVID-19.
Segundo recoñece a Nós Diario o xerente da Asociación Galega de Cooperativas (Agaca), Higinio Mougán, “durante a pandemia, a xente tivo tempo de pensar e planificar a estratexia de compra”. Nesas decisións influíron aspectos económicos e tamén de seguridade no canal de compra.
Para moitas galegas, a garantía estaba no comercio de proximidade e no produto local, en especial para as persoas de máis idade, que fuxían das aglomeracións das grandes superficies de distribución. As máis novas buscaron esa seguridade nas compras online, evitando así saír da casa.
Ese retorno á tenda tradicional, que como apunta Mougán “tira máis de produtos diferenciados” convive con outra tendencia detectada entre as persoas que viron limitada a súa capacidade de compra polos efectos da crise, que acoden á gran distribución “na procura de ofertas e produtos máis estandarizados”.
Con todo, a COVID-19 reforzou o “nicho” do comercio directo en produtos como a carne, as froitas, legumes e hortalizas, produtos que se viron moi afectados pola “caída brutal” do canal horeca (hostalaría e restauración). As produtoras están agora “á espreita do que aconteza” coa chamada ‘nova normalidade’, indica o responsábel de Agaca.
Pola súa banda, Miguel López, secretario xeral da Unión de Consumidores da Galiza (Ucgal), sinala que o incremento na aposta no local “non é tan significativo como nos gustaría”.
O problema non está tanto na calidade do produto como no prezo. De feito, López asegura que “o factor prezo segue a ser determinante na decisión de compra”. As clientas e os clientes poden ter a intención de apostar no produto galego, mais sinala “esa intención se pode diluír no momento de chegar á tenda” se hai unha alternativa máis atractiva en canto ao prezo.
Esta dicotomía entre prezo e produto local tamén se dá cos alimentos precociñados. O confinamento fixo que moitas familias galegas tivesen tempo para pensar nas súas decisións de consumo e, en non poucos casos, que dispuxesen de máis tempo para coidar da súa alimentación e facela máis saudábel.
Porén, o responsábel de Ucgal destaca o feito de que, igual que subiu o consumo de produtos locais, tamén o fixo o de pratos precociñados. “Baixou o consumo de peixe cando supostamente tiñamos máis tempo que nunca para cociñar”, engade.
Na súa opinión, esta realidade responde á “desidia” de parte da poboación á hora de modificar os seus hábitos na alimentación, ao tempo que supón un cambio de tendencia, xa que antes do confinamento o consumo deste tipo de preparados marcaba unha liña descendente.
Respecto aos canais de comercialización, López amosa a súa preocupación por que se intente asociar a seguridade a unha canle determinada. Na súa opinión, o que teñen que facer comerciantes e Administracións e fixar unhas normas “claras, comprensíbeis e demostrábeis” que garantan a seguridade do produto non só nos lineais, senón “en toda a cadea de valor”.
“Aínda podemos facer moitas cousas en materia de saúde, seguridade e imaxe. En prezo non sempre se vai poder competir”, recoñece o responsábel de Ucgal, quen destaca o “bo traballo conxunto” que están a facer todas as partes para dinamizar o consumo local, de temporada e de proximidade que, como lembra, “é unha opción clara, de calidade e económica que deixa cartos no país”.
You may also like
Publicado Xaneiro 16, 2020
Galiza, no podio do aumento da temporalidade laboral
Galiza é o terceiro territorio do Estado na que máis está a medrar a contratación temporal, segundo o Monitor de ocupación de […]
Publicado Xaneiro 14, 2020
A Xunta financiará este ano melloras en establecementos turísticos de aloxamento e de restauración
Trátase dun investimento coa que o Goberno galego financiará, entre outras actuacións, accións de mellora da accesibilidade e supresión de barreiras arquitectónicas […]
Publicado Maio 21, 2020
Cambiará tamén a situación laboral dos traballadores do turismo e da hostalaría tras a COVID-19?
As medidas de desescalada permiten o uso das terrazas, bares e outros espazos de hostalaría baixo unhas medidas que restrinxen o número […]
Publicado Marzo 3, 2020
O paro rexistrado baixa na Galiza en 1.526 persoas
O descenso interanual é de 7.480 persoas desempregadas menos. O paro rexistrado baixou na Galiza en febreiro en 1.526 persoas e sitúase […]
Previous post Dispárase a sinistralidade laboral coa volta ao traballo despois do confinamento
Back to post list
Next post O Goberno español aproba o fondo para electrointensivas con 600 millóns para enerxía ‘verde’
Rúa Alfonso VII, 1.
CP 15670, O Burgo – Culleredo  (A Coruña)
Tel.: 981 66 15 14
© 2022 Asociación de Empresarios de Culleredo – All rights reserved
Powered by  – Designed with the Customizr theme
Esta web utiliza cookies propias e de terceiros para recopilar información que axuda a optimizar a navegación.
O sitio web www.empresariosculleredo.es utiliza cookies propias e de terceiros para recopilar información que axuda a optimizar a súa visita ás páxinas web. Non se utilizarán as cookies para recoller información de carácter personal. Vostede pode permitir o seu uso ou rexeitalo, tamén pode cambiar a súa configuración sempre que o desexe. Atopará máis información na nosa Política de Cookies.
As cookies son arquivos que pódense descargar no seu equipo a través das páxinas web. Son ferramentas que teñen un papel esencial para a prestación de numerosos servizos da sociedade da información. Entre outros, permiten a unha páxina web almacenar e recuperar información sobre os hábitos de navegación de un usuario ou do seu equipo e, dependendo da información obtida, pódense utilizar para recoñecer ao usuario e mellorar o servizo ofrecido.